

பச்சை மயில் வாகனனே - சிவ  
பால சுப்ரமணியனே வா

இங்கு இச்சையெல்லாம் உன் மேலே வைத்தேன்  
எள்ளளவும் பயமில்லையே ---- பச்சை

அலைகடல் ஓரத்திலே - எந்தன்  
அன்பான சண்முகனே - நீ  
அலையா மனம் தந்தாய் - உனக்கு  
அனந்த கோடி நமஸ்காரம்.

கொச்சை மொழியானாலும் - உன்னை  
கொஞ்சி கொஞ்சி பாடிடுவேன் இங்கு  
சர்ச்சை எல்லாம் அழிந்ததப்பா - எங்கும்  
சாந்தி நிலவுதப்பா ---- பச்சை

வெள்ளம் அது பள்ளந்தனிலே - பாயும்  
தண்ணி போல் உள்ளந்தனிலே - ‍‍ நீ  
மெல்ல மெல்ல புகுந்து விட்டாய் - எந்தன்  
கள்ளமெல்லாம் கரைந்ததப்பா ---- பச்சை

நெஞ்சமதில் கோயில் அமைத்து - அதில்  
நேர்மையெனும் தீபம் வைத்து  
செஞ்சிலம்பு கொஞ்சும் வேல - முருகா  
சேவல் கொடி மயில் வீரா ---- பச்சை

செந்தூர் கடல் ஓரம் – முருகா

சிங்கார மயில் வாகன

சிந்தூர பொட்டழக – உந்தன்

சேவடியில் நாம் சரணம் - முருகா